**ROMÂNIA**

**JUDETUL CONSTANTA CONSILIUL LOCAL CERCHEZU**

**HOTĂRÂREA**

**privind avizarea/aprobarea Documentațiilor de atribuire a contractelor de delegare, prin concesiune, a gestiunii serviciului de salubrizare aferente Proiectului „Sistem de Management Integrat al Deșeurilor în Județul Constanța”**

 Consiliul local al comunei Cerchezu , întrunit în ședință ordinară în data de 03.04.2018,

 Având în vedere:

* Expunerea de motive nr.289/15.02.2018 a inițiatorului;
* Raportul de specialitate al Compartimentului de Gospodarire Comunala din cadrul aparatului de specialitate al Primarului nr.299/16.02.2018;
* Avizul Comisiei de specialitate 3 nr. 620/30.03.2018;
* Adresa nr. 3421/UIP 2258/06.02.2018 a Consiliul Județean Constanța;
* Prevederile Titlului VI – Proprietatea publică din noul Cod Civil;
* Prevederile art.123 alin. 1 din Legea administrației publice locale nr. 215/2001, republicată;
* Prevederile art.1-3, 6-10, 22-25, 29-30, 32 din Legea 51/2006 a serviciilor comunitare de utilități publice, republicată;
* Prevederile art. 1 alin. (2), art. 2, art. 4, art. 6 alin. (3), art.7, alin. (1)-(3), art.12-14 din Legea serviciului de salubrizare a localităților nr.101/2006, republicată;
* Prevederile art. 59 lit. d) din Legea nr. 211/2011 privind regimul deșeurilor, republicată, modificată și completată prin Ordonanța de Urgență a Guvernului nr. 68/2016;
* Prevederile art. 1, art. 5 alin.1 lit. a), h), m) și n), art. 6-8, art. 62-63 și art. 71-72 din Legea nr. 100/2016 privind concesiunile de lucrări si concesiunile de servicii;
* Prevederile art.19 alin. (2) și (3), art. 20-21 din Normele Metodologice de aplicare a prevederilor referitoare la atribuirea contractelor de concesiune de lucrări și concesiune de servicii din Legea 100/2016 privind concesiunile de lucrări si concesiunile de servicii, aprobate prin Hotărârea Guvernului nr. 867/2016;
* Regulamentul-cadru al serviciului de salubrizare a localităților, aprobat prin Ordinul nr. 82 din 24 martie 2015 al președintelui A.N.R.S.C.;
* Proiectul „Sistemul de Management Integrat al Deșeurilor în județul Constanța” cod SMIS 110880;
* Prevederile Aplicației de Finanțare pentru proiectul „Sistemul de Management Integrat al Deșeurilor în județul Constanța”;
* Prevederile art. 5, 6, 7, 9 și 10 din Documentul de Poziție încheiat între Județul Constanța și unitățile administrativ-teritoriale din Județul Constanța membre ale Asociației de Dezvoltare Intercomunitară „Dobrogea”, în scopul realizării în interes comun a „Sistemului de Management Integrat al Deșeurilor în județul Constanța”;
* Prevederile art. 4 alin. 1 și 2, art. 5 alin.1 lit. d), e) și f) din Statutul Asociației de Dezvoltare Intercomunitară „Dobrogea”;
* Prevederile art. 11 alin.(1) și (2), art. 36 alin. (2) lit. d), coroborat cu alin. (4) lit. f) și alin. (6) lit. a) pct. 14 din Legea nr. 215/2001 privind administrația publică locală, republicată, cu modificările și completările ulterioare;

În temeiul art. 45 alin. 1 și 6 și art. 115 alin.1 lit. b) din Legea nr.215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1** – Se avizează Documentația de atribuire a contractului de delegare, prin concesiune, a gestiunii serviciului de salubrizare pentru activitatea de colectare și transport a deșeurilor din Zona 2, a județului Constanța.

 **Art. 2** – Se acordă mandat Asociației de Dezvoltare Intercomunitară „Dobrogea” cu sediul în municipiul Constanța, Bdul. Tomis nr. 51, Cabinet Președinte, județul Constanța, CIF 26470391, înregistrată în Registrul Asociațiilor și fundațiilor la poziția nr. 41/09.06.2009 pentru:

1. Delegarea, pe seama și în numele comunei Cerchezu , a gestiunii serviciului de salubrizare pentru activitatea de colectare și transport a deșeurilor;
2. Publicarea anunțului de participare aferent procedurii de atribuire a contractului de delegare a gestiunii pentru activitățile componente ale serviciului de salubrizare prevăzute la art.1;
3. Publicarea Documentației de atribuire a contractului prevăzut la art.1, a Studiului de oportunitate și a Regulamentului serviciului public de salubrizare a localităților din județul Constanța, precum și efectuarea oricăror acte necesare derulării procedurii de atribuire a contractului prevăzut la art.1, printre care elaborarea răspunsurilor la clarificările înaintate de operatorii economici interesați, efectuarea modificărilor necesare în Documentația de atribuire a achiziției și a documentelor adiacente solicitate de ANAP/alte instituții cu atribuții în acest sens, în cursul derulării procedurii, evaluarea ofertelor, solicitarea clarificărilor de la operatorii economici participanți, întocmirea dosarului achiziției publice, elaborarea rapoartelor și a oricăror documente în cadrul procedurii de achiziție necesar derulării și finalizării procedurii de achiziție.

**Art. 3** – Se aprobă Documentația de atribuire a contractului de delegare, prin concesiune, a gestiunii serviciului de salubrizare pentru activitatea de operare a Centrului de Management Integrat al Deșeurilor Tortoman, județul Constanța.

**Art. 4** – Se aprobă Documentația de atribuire a contractului de delegare, prin concesiune, a gestiunii serviciului de salubrizare pentru activitatea de operare a Stațiilor de transfer Hârșova și Deleni, județul Constanța.

**Art. 5** – Se aprobă Documentația de atribuire a contractului de delegare, prin concesiune, a gestiunii serviciului de salubrizare pentru activitatea de operare a Stației de sortare și tratare mecano-biologică Ovidiu, din județul Constanța.

**Art. 6** – Se acordă mandat județului Constanța, prin Consiliul Județean Constanța, cu sediul în municipiul Constanța, Bdul. Tomis nr. 51, județul Constanta, pentru:

1. Publicarea anunțului de participare aferent procedurii de atribuire a contractelor prevăzute la art. 3 – 5.
2. Publicarea documentației de atribuire a contractelor prevăzute la art. 3 – 5, precum și efectuarea oricăror acte necesare derulării procedurii de atribuire a contractelor prevăzute la art. 3 – 5, printre care elaborarea răspunsurilor la clarificările înaintate de operatorii economici interesați, efectuarea modificărilor necesare în Documentația de atribuire a achiziției și a documentelor adiacente solicitate de ANAP/alte instituții cu atribuții in acest sens, în cursul derulării procedurii, evaluarea ofertelor, solicitarea clarificărilor de la operatorii economici participanți, întocmirea dosarului achiziției publice, elaborarea rapoartelor și a oricăror documente din cadrul procedurii de achiziție necesare derulării și finalizării procedurii de achiziție.

**Art. 7** – Se împuternicește dl. Chelaru Stefan, reprezentant al U.A.T. Cerchezu, ca în numele și pentru U.A.T. Cerchezu să aprobe și să voteze în Adunarea Generală a Asociației de Dezvoltare Intercomunitară „Dobrogea” documentele menționate la art. 1.

**Art. 8** – Secretarul comunei va aduce la cunoștință persoanelor și instituțiilor interesate prevederile prezentei hotărâri.

Prezenta hotărârea a fost adoptată cu un număr de 8 voturi “pentru” , 0 voturi « abţinere » şi 0 vot « împotrivă » dintr-un număr de 8 consilieri prezenţi din totalul de 9 consilieri în funcţie.

 Nr.14

 Data.03.04.2018

 PREȘEDINTE DE ȘEDINȚĂ SECRETAR